இசைச்சோலைக்குள் நுழைகின்றேன். குயில்கள் கூவுகின்றன. மயில்கள் ஆடுகின்றன. ஒரு அமைதியான சூழலில் என் அன்னையின் எண்ணம் நினைவுக்குள் வருகின்றது. இளமையில் இதயத்தை இரும்பாக்கி தன் கைகளை நம்பிக்கையாகக்கொண்டு இந்தப் புவியோடு தன்னையும் பிணைத்து தன் உதிரத்தையும் உயிரையும் கொடுத்த என் அன்னையை நினைத்துக் கொள்கின்றேன். என் அன்னையின் கடும் உழைப்பும் சிக்கலான வாழ்க்கையையும் நினைத்துப் பார்க்கிறேன். வீட்டு வேலையோடு கூலி வேலையும் புரிகின்றாள் ஒரு தாய். உடல் வலிமை உழைப்பு உயிர் அனைத்தையும் குடும்பத்தாருக்கும் பிள்ளைகளுக்கும் அர்ப்பணிக்கின்றாள்.